ཚན་རྩལ་ཞབས་ཞུ་ཁྲིད་སྟོན་གྱི་ལས་དོན་གོ་རིམ་ལྡན་པའི་སྒོ་ནས་སྤེལ་ཞིང་།འདི་ལོ་ཤར་ཚུན་ལྷ་ས་གྲོང་ཁྱེར་གྱིས་རྒྱལ་ཡོངས་ཀྱི་གཞི་རིམ་ཞིང་ལས་ལག་རྩལ་ཁྱབ་གདལ་མ་ལག་སྒྱུར་བཅོས་དང་འཛུགས་སྐྲུན་གྱི་ཁ་གསབ་རྣམ་གྲངས་དང་ཞིང་འབྲོག་ལས་སྐྱོན་བྲལ་ཚད་ལྡན་ཅན་གྱི་ཐོན་སྐྱེད་ལག་རྩལ་སྒྲིག་སྲོལ་བཟོ་འགོད་ལས་དོན་སྤེལ་འགོ་བཙུགས་ཡོད།གྲོང་ཁྱེར་གྱིས་རྫོང་འགན་གཙང་ལེན་དང་།རྫོང་གིས་ཤང་འགན་གཙང་ལེན།ཤང་གིས་གྲོང་ཚོ་འགན་གཙང་ལེན་བཅསཀྱི་ལས་དོན་ལམ་སྲོལ་ལྟར་ལག་རྩལ་མི་སྣ་མི་ཐེངས་༨༠སྒྲིག་འཛུགས་བྱས་ཏེ་མིག་སྔའི་ཞིང་འབྲོག་ལས་ཀྱི་ལས་དོན་གཙོ་བོ་དང་འགག་རྩའི་ལྷུ་ཚིགས་དང་ཟུང་འབྲེལ་བྱས་ནས་ཞིང་འབྲོག་ལས་ལག་རྩལ་ཞབས་ཞུ་ཁྲིད་སྟོན་ལས་དོན་སྤེལ་བ་དང་།ཞིང་འབྲོག་ལས་ཀྱི་ཚན་རིག་ཁྱབ་གདལ་དྲིལ་བསྒྲགས་བྱེད་སྒོ་ཐེངས༦སྤེལ་བ།ཚན་རིག་ཁྱབ་གདལ་དྲིལ་བསྒྲགས་ཀྱི་དཔྱད་གཞིའི་ཡིག་རིགས༦༩༠༠ལྷག་སྤྲད་པ་བཅས་སོ།།